AIŠKINAMASIS RAŠTAS

Dėl savivaldybės nekilnojamojo turto įsigijimo savikainos padidinimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija 2020 m. Molėtų r. Alantos gimnazijos pastate vykdo investicinį projektą Nr. 08.1.1-CPVA-V-427-02-0006 „Bendruomeninių vaikų globos namų ir vaikų dienos centrų tinklo plėtra Molėtų rajono savivaldybėje“, kurio įgyvendinimo metu atliko esminio pagerinimo darbus už 51312,47 Eur (toliau – projektas). Vykdant projektą, paaiškėjo, kad dalis darbų iš projekto nebus finansuojami, todėl šie darbai buvo apmokėti iš savivaldybės biudžeto lėšų – 12084,27 Eur.

Parengto sprendimo projekto tikslas – padidinti Molėtų r. Alantos gimnazijos patikėjimo teise valdomo mokyklos pastato įsigijimo savikainą 51312,47 Eur atliktų esminio pagerinimo išlaidų verte.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas;

12-ojo viešojo sektoriaus ir finansinės atskaitomybės standarto „Ilgalaikis materialusis turtas“, patvirtinto Lietuvos Respublikos finansų ministro 2008 m. gegužės 8 d. įsakymu Nr.1K-174, 32.1 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - projekto įgyvendinimo metu patirtos esminio turto pagerinimo išlaidos apskaitoje bus užregistruotos didinant atitinkamo ilgalaikio materialiojo turto įsigijimo savikainą.

Neigiamų pasekmių nenumatoma.

**4. Priemonės sprendimui įgyvendinti**

Vykdyti priimtą sprendimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų r. Alantos gimnazija